 Akizungumza na gazeti hili baada ya pambano hilo Majiha alisema maandalizi mazuri aliyofanya kwa muda mrefu yamemsaidia kumkabili mpinzani wake huyo na kujiwekea rekodi yake ya kipekee.“Nashukuru Mungu kwa kushinda kwa sababu nilijipanga vizuri kwa maandalizi ya muda mrefu nilimsoma mpinzani wangu na hatimaye kutimiza kile ambacho nilitaka kukifanya,”alisema.Aidha katika mapambano ya utangulizi yaliyopigwa siku hiyo Kalama Nyilawila alitoka sare dhidi ya chipukizi toka Tanga, Jakobo Maganga katika pambano la raundi nane.Licha ya uzoefu wake Nyilawila bado hakuweza kuonesha ukongwe baada ya Maganga kumng’ang’ania hadi mwisho.Naye bondia Juma Fundi alimshinda kwa pointi Shadrack Juma huku Deo Samwel akitoka sare dhidi ya Mwinyi Mzengela na Harid Manje akimpiga kwa KO Rashid Ally raundi ya nne.